มีอาการเจ็บหน้าอก เวลาหายใจ หายใจลำบาก จะมีอาการเจ็บมากเมื่อยกของหนัก
สวัสดีค่ะ อาการเจ็บหน้าอกนั้นอาจเกิดจาก-กล้ามเนื้อหรือกระดูกอ่อนบริเวณหน้าอกอักเสบ อาจปวดสัมพันธ์กับท่าทางหรือการขยับ หากสัมพันธ์กับการยกของหนัก จะเป็นไปได้มากที่สุด-เจ็บจากปลายเส้นประสาทอักเสบ มักเป็นปวดจี๊ดๆ เป็นๆหายๆ ปวดร้าวไปตามแนวเส้นประสาทได้- เจ็บจากกรดไหลย้อน อาจเป็นแสบร้อนกลางอก จุกคอ คลื่นไส้ อาเจียน-เจ็บจากกระเพาะอาหารอักเสบ เป็นจุกแน่นบริเวณลิ้นปี่หรือท้องซ้ายบน คลื่นไส้-เยื่อหุ้มปอดหรือเยื่อหุ้มหัวใจอักเสบ เป็นปวดจี๊ดๆสัมพันธ์กับการหายใจเข้าออก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติแนะนำสังเกตอาการและลักษณะการเจ็บหากเจ็บแบบโรคหัวใจ เจ็บมากขึ้นเรื่อยๆ แน่นอก หายใจลำบาก หอบเหนื่อย ควรรีบไปพบแพทย์การดูแลตัวเองเบื้องต้น งดยกของหนัก งดการออกแรงมากๆในช่วงที่มีอาการ รับประทานอาหารอ่อนๆและสุกสะอาด หลีกเลี่ยงอาหารมื้อใหญ่และอาหารรสจัด และไม่ควรนอนหลังรับประทานอาหารทันที